Molière
Molière (15 de januario 1622 – 17 de februario 1673) esseva un actor, director e scriptor francese. Su nomine real esseva Jean-Baptiste Poquelin, Molière esseva su pseudonymo theatral. Ille scribeva alcunes del comedias plus importante in historia human. 

Ille nasceva in Paris ubi su patre possedeva un magazin de tapetes. Como un juvene persona, Molière decideva viver un vita de artista. Al etate de 21, ille fundava un compania de theatro que proximemente faceva bancarupta. De 1645–1658, ille viagiava per Francia con alcunes de su amicos.  

Depost, rege Louis XIV faceva Molière responsabile del intertenimento in le corte de Versailles presso Paris. Molière esseva felice a causa de haber le rege inter su amicos, proque ille habeva plure inimicos, specialmente gente importante in le Ecclesia Catholic Roman. Comedias de Molière tracta con debilitates human: jelosia, meschineria, hypocrisia, timor de morte. Per introduction su figuras in situationes ridicule, Molière voleva intertener e educar su audientia. 

Un de su plus importante spectaculos es Tartuffe, monstrante un bigot qui gania le favor de un ric familia. Le ultime drama de Molière esseva Le Malade Imaginaire ("Le malade imaginari"), appellate tamben Le Hypochondriaco (in anglese The Hypochondriac). Como in plure de su comedias, Molière jocava le rolo principal. Ille moriva sur scena durante le quarte presentation. Pro su problemas con le Ecclesia, ille non poteva esser interrate in un cemeterio del Ecclesia.

Referentias

Ligamines externe 
  Obras de Molière online  a toutmoliere.net 
  Obras de Molière online a site-moliere.com
  Obras de Molière online a InLibroVeritas.net
  Versos dramas de Molière Publication, statistica, querer de parolas 
  Parodia de qualitate professional - "Le vita e tempores de Moliere" a YouTube.com

Gente francese
Actores de theatro
Dramaturgos